Axborot-kommunikatsiya texnologiyalari sohasida “IT-visa” joriy etilganligi hamda aloqa obyektlari davlat kadastrini yuritish tartibi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2022-04-15)

Oʻzbekiston Respublikasi Prezidentining “Axborot texnologiyalari sohasini yanada rivojlantirish boʻyicha qoʻshimcha chora-tadbirlar toʻgʻrisida” 2022-yil 14-martdagi PQ-161-son qarori ijrosini taʼminlash, shuningdek, aloqa obyektlari davlat kadastrini yuritish tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Axborot texnologiyalari va kommunikatsiyalarini rivojlantirish vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi axborot texnologiyalari va kommunikatsiyalarini rivojlantirish vaziri Sh.X. Shermatov zimmasiga hamda Vazirlar Mahkamasining IT-texnologiyalar, telekommunikatsiyalar va ilmiy faoliyatni rivojlantirish masalalari departamentiga yuklansin. 1. Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu erda boʻlishlari va tranzit oʻtishlari tartibi toʻgʻrisida” 1996-yil 21-noyabrdagi 408-son qarorida: a) 1-ilova (Xorijiy fuqarolar va fuqaroligi boʻlmagan shaxslarning Oʻzbekiston Respublikasiga kelishlari va Oʻzbekiston Respublikasidan ketishlari tartibi)da: 2-bandning “b”-kichik bandida: quyidagi mazmundagi beshinchi xatboshi bilan toʻldirilsin: “Axborot texnologiyalari sohasidagi xorijiy investorlar va mutaxassislarga, shuningdek, Dasturiy mahsulotlar va axborot texnologiyalari texnologik parki (keyingi oʻrinlarda — IT-park) rezidentlarining taʼsischilari (ishtirokchilari)ga Oʻzbekiston Respublikasi hududidan chiqmasdan uning muddatini uzaytirish imkoniyati bilan beriladigan, amal qilish muddati uch yilgacha boʻlgan koʻp martalik “IT-visa” (keyingi oʻrinlarda — “IT-visa”) beriladi”; beshinchi va oltinchi xatboshilar tegishlicha oltinchi va yettinchi xatboshilar deb hisoblansin; oltinchi xatboshi quyidagi tahrirda bayon qilinsin: “Bunda, investitsiya vizasi va “IT-visa” egalarining oila aʼzolari (turmush oʻrtogʻi, ota-onasi va farzandlari)ga ularning vizalari amal qilish muddatiga mos ravishda mehmon vizasi respublikadan chiqmasdan turib uzaytirish huquqi bilan rasmiylashtiriladi”; 62-band quyidagi tahrirda bayon qilinsin: “62. “IT-visa” va investitsiya vizasi noelektron shaklda berilgan ishbilarmonlik kirish vizasi, mehmon vizasi va vatandoshlar uchun kirish vizasi boʻyicha Oʻzbekiston Respublikasiga kelgan xorijiy fuqarolarga Oʻzbekiston Respublikasi ichki ishlar hududiy organlari tomonidan beriladi va uzaytiriladi. Xorijiy fuqaro Oʻzbekiston Respublikasiga “IT-visa” va investitsiya vizasi bilan kelgan taqdirda uni uzaytirish Oʻzbekiston Respublikasi ichki ishlar hududiy organlari tomonidan amalga oshiriladi. Xorijiy fuqaro “IT-visa” va investitsiya vizasini olish hamda uzaytirish uchun vaqtincha yashash joyi boʻyicha Oʻzbekiston Respublikasi ichki ishlar organlari hududiy boʻlinmalariga belgilangan shakldagi anketa bilan quyidagi hujjatlarni ilova qilgan holda murojaat qiladi: a) “IT-visa”ni olish uchun — IT-park direksiyasining tavsiyasi. Mazkur tavsiyada “IT-visa”ning amal qilish muddati koʻrsatiladi; b) investitsiya vizasini olish uchun — xorijiy investitsiyalar ishtirokidagi korxonasidan iltimosnomani, shuningdek, kiritilgan investitsiyalar toʻgʻrisidagi tegishli maʼlumotnomalardan biri va milliy pasportini koʻrsatgan holda. Maʼlumotnoma: “Qimmatli qogʻozlar markaziy depozitariysi” davlat korxonasi tomonidan — xoʻjalik jamiyatlarining sotib olingan aksiyalari miqdori toʻgʻrisida; Oʻzbekiston Respublikasi Adliya vazirligi yoki uning hududiy boshqarmalari tomonidan — xoʻjalik jamiyatlarining sotib olingan ulushlari miqdori, shuningdek, Oʻzbekiston Respublikasi hududida xorijiy investitsiyalar ishtirokida korxonalar tashkil etilganligi toʻgʻrisida beriladi. “IT-visa” va investitsiya vizasini olgan xorijiy fuqaro rasmiylashtirilgan vizani “IT-visa” yoki investitsiya vizasi amal qilishining qolgan muddati uchun fuqaroligi boʻlmagan shaxsning yangi (almashtirishda) milliy pasportiga yoki harakatlanish hujjatiga yopishtirish uchun vaqtincha yashash joyi boʻyicha Oʻzbekiston Respublikasi ichki ishlar organlarining hududiy boʻlinmalariga murojaat qilishga haqlidir. “IT-visa”ni olish va uning amal qilish muddatini uzaytirish boʻyicha hujjatlarni koʻrib chiqish va xorijiy fuqaroga rasmiylashtirish muddati 3 sutkadan oshmasligi kerak. Oʻzbekiston Respublikasi vizasiz rejim joriy qilingan mamlakatlarning axborot texnologiyalari sohasidagi xorijiy investorlar va mutaxassislarga, shuningdek, IT-park rezidentlarining taʼsischilari (ishtirokchilari)ga “IT-visa” oʻrniga IT-park direksiyasi tomonidan tavsiyanoma beriladi. Bunday tavsiyanoma “IT-visa”ga tenglashtiriladi”; 63-band quyidagi mazmundagi xatboshilar bilan toʻldirilsin: ““IT-visa” berilganidan keyin Oʻzbekiston Respublikasi Tashqi ishlar vazirligi va Ichki ishlar vazirligi hisobni hamda tegishli reyestrni yuritish uchun IT-park direksiyasiga har oyda tegishli maʼlumotlarni yuboradi. “IT-visa”ning amal qilish muddatini qisqartirish yoki bekor qilish IT-park direksiyasining xabarnomasiga binoan amalga oshiriladi. Bunda, IT-park direksiyasi uch kun muddatda Oʻzbekiston Respublikasi Ichki ishlar vazirligiga maʼlumot yuboradi”; 10-bandda: beshinchi xatboshi “xorijiy fuqarolarga” soʻzlaridan keyin “IT-park rezidentining xorijiy mutaxassislari bundan mustasno,” soʻzlari bilan toʻldirilsin; yettinchi xatboshi “10 sutkadan” soʻzlaridan keyin ““IT-visa” berilganda esa 3 sutkadan” soʻzlari bilan toʻldirilsin; 131-bandda: birinchi xatboshi “xorijiy fuqarolarga” soʻzlaridan keyin ““IT-visa” va” soʻzlari bilan toʻldirilsin; quyidagi mazmundagi oltinchi xatboshi bilan toʻldirilsin: “Xorijda boʻlgan xorijiy fuqarolarga “IT-visa”ni rasmiylashtirish uchun IT-Park Direksiyasi oʻzining tavsiyasini, taklif qilayotgan shaxs pasporti nusxasini, shuningdek, belgilangan namunadagi anketa bilan Oʻzbekiston Respublikasi Tashqi ishlar vazirligining Konsullik-huquqiy departamentiga hamda Qoraqalpogʻiston Respublikasi va viloyatlardagi hududiy boʻlinmalariga murojaat qiladi”; oltinchi va sakkizinchi xatboshilar tegishlicha yettinchi va toʻqqizinchi xatboshilar deb hisoblansin; yettinchi xatboshidagi “Investitsiya vizasi” soʻzlari ““IT-visa” va investitsiya vizasi” soʻzlari bilan almashtirilsin; toʻqqizinchi xatboshidagi “Investitsiya vizasini” va “Investitsiya vizasi” soʻzlari tegishlicha ““IT-visa” va investitsiya vizasini” va ““IT-visa” yoki investitsiya vizasi” soʻzlari bilan almashtirilsin; b) 4-ilova (Oʻzbekiston Respublikasining kirish, chiqish va tranzit vizalari (elektron boʻlmagan) toifalarining roʻyxati) quyidagi mazmundagi 29-pozitsiya bilan toʻldirilsin: “ 29. IT Koʻp martalik “IT-visa” axborot texnologiyalari sohasidagi xorijiy investorlar va mutaxassislarga, shuningdek, Dasturiy mahsulotlar va axborot texnologiyalari texnologik parki rezidentlarining taʼsischilari (ishtirokchilari)ga Dasturiy mahsulotlar va axborot texnologiyalari texnologik parki direksiyasining tavsiyasiga binoan Oʻzbekiston Respublikasi hududidan chiqmasdan uning muddatini uzaytirish imkoniyati bilan 3 yilgacha amal qilish muddati bilan beriladi. ”. 2. Vazirlar Mahkamasining 2004-yil 8-iyundagi 264-son qarori bilan tasdiqlangan Respublika ixtisoslashtirilgan tibbiyot markazlari tomonidan tashxis qoʻyish va davolash sifati standartlariga rioya qilgan holda aholiga pulli asosda yuqori malakali ixtisoslashtirilgan tibbiy yordam koʻrsatish qoidalarining 20-bandi quyidagi mazmundagi xatboshi bilan toʻldirilsin: ““IT-visa”ga ega boʻlgan xorijiy fuqarolar, shuningdek, ularning oila aʼzolari (turmush oʻrtogʻi, ota-onasi va farzandlari) Oʻzbekiston Respublikasi fuqarolari uchun belgilangan tariflar boʻyicha tibbiy xizmatlar uchun haq toʻlash huquqiga ega”. 3. Vazirlar Mahkamasining 2005-yil 30-iyundagi 152-son qarori bilan tasdiqlangan Aloqa obyektlari davlat kadastrini yuritish tartibi toʻgʻrisidagi nizomda: a) 4-band quyidagi tahrirda bayon qilinsin: “4. Quyidagilar AODK obyektlari hisoblanadi: xalqaro, shaharlararo, viloyat va tuman ahamiyatiga ega boʻlgan telefon-telegraf stansiyalari, shu jumladan turgʻun aloqa asbob-uskunalari va magistral liniyalari; telekommunikatsiya uzellari, shu jumladan asbob-uskunalari, liniya inshootlari; radiorele aloqa liniyalarining stansiya va inshootlari; yoʻldosh aloqa stansiyalari; qabul qilish-uzatish radiostansiyalari; koʻchma obyektlarga ega boʻlgan quruqlikdagi radioaloqa stansiyalari (radial tizimlar, uyali telefonlar); radiotelevizion stansiyalar va rentranslyatorlar; pochta va maxsus aloqa obyektlari”; b) 9-band quyidagi mazmundagi xatboshilar bilan toʻldirilsin: “Yer uchastkalarida oʻrnatilgan va belgilangan tartibda foydalanishga topshirilgan antenna-machta metall konstruksiyalari hamda ularga oʻrnatilgan va ularning ajralmas qismi boʻlgan konstruksiyalar (tortqilar, atrofni oʻrovchi devorlar, yuk koʻtarish moslamalari, chaqmoqdan himoya qilish tizimlari, erga ulash qurilmalari, signal-yoritish tizimlari, qoʻriqlash signalizatsiyasi va videokuzatuv tizimlari) koʻchmas mulk obyekti hisoblanadi. Antenna-machtalarga oʻrnatiladigan telekommunikatsiya qurilmalari: tayanch stansiya, signallarni efirga uzatish va qabul qilish qurilmalari, antennalar, fiderlar, radiorele qurilmalari, optik tolali aloqa qurilmalari, asosiy va zaxira elektr taʼminoti qurilmalari (elektr podstansiya, shit, dizel-generator, UPS, akkumulyatorlar) hamda mazkur qurilmalar ishlashi uchun zarur boshqa texnologik qurilmalar va apparat-dasturiy tizimlar koʻchmas mulk obyekti hisoblanmaydi”; v) 13-bandning ikkinchi xatboshisidagi ““Yergeodezkadastr” davlat qoʻmitasi” soʻzlari “Oʻzbekiston Respublikasi Davlat soliq qoʻmitasi huzuridagi Kadastr agentligi” soʻzlari bilan almashtirilsin; g) 15-bandning ikkinchi va uchinchi xatboshilari quyidagi tahrirda bayon qilinsin: “AODK xizmatining vazifalari yuklatilgan Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining ““UNICON.UZ” fan-texnika va marketing tadqiqotlari markazi” davlat unitar korxonasi; mulkdorlar/foydalanuvchilar yoki aloqa obyektlariga boshqa huquqlar egalarining kadastr xizmatlari (vakolatli shaxslari)”; d) 17-bandda: toʻrtinchi xatboshi quyidagi tahrirda bayon qilinsin: “kadastr yuritish texnologiyasining takomillashtirilishini taʼminlaydi”; oltinchi xatboshi quyidagi tahrirda bayon qilinsin: “mulkdorlar/foydalanuvchilar yoki aloqa obyektlariga boshqa huquqlar egalarining kadastr xizmatlari (vakolatli shaxslari)ning aloqa obyektlarining mavjudligi, miqdoriy va sifat holati, baholanishi va ulardan foydalanish toʻgʻrisidagi hisobotlarini oʻrganadi, tahlil qiladi va umumlashtiradi”; oʻninchi xatboshi quyidagi tahrirda bayon qilinsin: “har oyning oxirida, belgilangan tartibda Oʻzbekiston Respublikasi Davlat soliq qoʻmitasi huzuridagi Kadastr agentligiga DKYaT maʼlumotlar bazasiga kiritish uchun aloqa obyektlarining holati va ulardan foydalanilishi toʻgʻrisidagi hisobotni taqdim etadi”; e) 18 va 19-bandlar oʻz kuchini yoʻqotgan deb hisoblansin; j) 20-band quyidagi tahrirda bayon qilinsin: “20. Aloqa obyektlari mulkdorlari/foydalanuvchilari yoki aloqa obyektlariga boshqa huquqlar egalarining kadastr xizmatlari (vakolatli shaxslari) Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining AODK xizmatiga kadastr obyektlarining geografik holati, huquqiy maqomi, miqdoriy tavsiflari va bahosi, shuningdek oʻtgan hisobot davri (oyi) mobaynida ularning holatidagi joriy oʻzgarishlar toʻgʻrisidagi axborotlarni har oyning 10 sanasiga qadar taqdim etishlari shart”; z) 24-band quyidagi tahrirda bayon qilinsin: “24. Aloqa obyektlariga boʻlgan mulkdorlar yoki boshqa huquq egalari darajasida, oʻz aloqa obyektlarining barcha turlari boshlangʻich roʻyxatga kiritiladi. Bunda asosiy koʻrsatkichlar qayd etiladi, ushbu koʻrsatkichlarning tarkibi Oʻzbekiston Respublikasi Davlat soliq qoʻmitasi huzuridagi Kadastr agentligi bilan kelishgan holda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan tasdiqlanadigan tegishli hujjatlar bilan belgilanadi. Roʻyxatga kiritish natijalari boʻyicha har qaysi obyekt uchun texnik pasport tuziladi”; i) 26-bandda: birinchi xatboshidan “normativ” soʻzi chiqarib tashlansin; ikkinchi xatboshidagi ““Yergeodezkadastr” davlat qoʻmitasi” soʻzlari “Oʻzbekiston Respublikasi Davlat soliq qoʻmitasi huzuridagi Kadastr agentligi” soʻzlari bilan almashtirilsin; uchinchi xatboshi “korxonaning” soʻzidan keyin “elektron” soʻzi bilan toʻldirilsin; k) 27-bandda: toʻqqizinchi — oʻn birinchi xatboshilar chiqarib tashlansin; oʻn ikkinchi-oʻn uchinchi xatboshilar tegishlicha toʻqqizinchi-oʻninchi xatboshilar deb hisoblansin; l) ilova (Aloqa obyektlari davlat kadastrini yuritish tartibi toʻgʻrisidagi nizom)da: Aloqa obyektlari davlat kadastrini yuritish sxemasi quyidagi tahrirda bayon qilinsin: “ Davlat yer kadastriBino va inshootlar davlat kadastri ↓ 2 Mulkdorlar/foydalanuvchilar yoki aloqa obyektlariga boshqa huquqlar egalarining kadastr xizmatlari (vakolatli shaxslari) 1→ Aloqa obyektlari davlat kadastri (AODK) 4← Davlat kadastrlari yagona tizimi (DKYaT) Foydalanuvchilar 6→ 5← Axborot texnologiyalari va kommunikatsiyalarini rivojlantirish vazirligi — AODK xizmati 3→ (Kadastr agentligi) 1-band quyidagi tahrirda bayon qilinsin: “1. Mulkdorlar/foydalanuvchilar yoki aloqa obyektlariga boshqa huquqlar egalarining kadastr xizmatlari (vakolatli shaxslari) AODK xizmatiga oʻz aloqa obyektlari toʻgʻrisidagi kadastr maʼlumotlarini taqdim etadilar”; 2-band oʻz kuchini yoʻqotgan deb hisoblansin; 3-banddan “ITMTM” qisqartmasi chiqarib tashlansin; 4, 5 va 6-bandlar quyidagi tahrirda bayon qilinsin: “4. AODK xizmati aloqa korxonalari obyekti AODKga kiritilgandan keyin kadastr axborotlarini Oʻzbekiston Respublikasi Davlat soliq qoʻmitasi huzuridagi Kadastr agentligining DKYaT maʼlumotlar bazasiga beradi. 5. AODK xizmati soʻrov boʻyicha Oʻzbekiston Respublikasi Davlat soliq qoʻmitasi huzuridagi Kadastr agentligining DKYaT maʼlumotlar bazasidan aloqa korxonalari obyektlari boʻyicha axborotlarni olishi mumkin. 6. AODK xizmati aloqa korxonalari obyektlari boʻyicha zarur axborotlarni mulkdorlar/foydalanuvchilar yoki aloqa obyektlariga boshqa huquqlar egalarining kadastr xizmatlari (vakolatli shaxslari)ga yuboradi”. 4. Vazirlar Mahkamasining 2017-yil 2-iyundagi 347-son qarori bilan tasdiqlangan Toshkent davlat yuridik universiteti bakalavriatiga xorijiy fuqarolarni qabul qilish tartibi toʻgʻrisidagi nizomning 2-bandi uchinchi xatboshisi quyidagi tahrirda bayon qilinsin: “Oʻzbekiston Respublikasida yashash guvohnomasiga yoki “IT-visa” yoxud investitsiya vizasiga ega boʻlgan xorijiy fuqarolar hamda ularning oila aʼzolari (turmush oʻrtogʻi, ota-onasi va farzandlari) Oʻzbekiston Respublikasi fuqarolari uchun nazarda tutilgan shartlarda oʻqishga kirishga va taʼlim olishga haqlidir”. 5. Vazirlar Mahkamasining 2019-yil 15-iyuldagi 589-son qarori bilan tasdiqlangan Dasturiy mahsulotlar va axborot texnologiyalari texnologik parki faoliyatini tashkil etish tartibi toʻgʻrisidagi nizomda: a) 2-bandda: quyidagi mazmundagi xatboshilar bilan toʻldirilsin: “Ekspert guruhi — “IT-visa”ga ega boʻlish uchun Direksiyaning tavsiyasini olish uchun taqdim etilgan arizalarni koʻrib chiqish maqsadida Direksiyada vazirliklar va idoralarning malakali mutaxassislari hamda boshqa mutaxassislardan iborat tarkibda tashkil etiladigan organ. Ekspert guruhining ish tartibi Direksiya tomonidan belgilanadi; virtual ofis — Internet jahon axborot tarmogʻida joylashgan yuridik (pochta) manzili orqali (jismoniy joylashmagan holda) xodimlar oʻz ishlarini bajarishlari, kompaniya bilan kontragentlar (yetkazib beruvchilar, xaridorlar, davlat organlari va boshqalar) bilan muloqot qilish imkonini beruvchi joy”; b) 6-bandda: toʻrtinchi va beshinchi xatboshilar quyidagi tahrirda bayon qilinsin: “Ekspert kengashi va Ekspert guruhining nizomlari hamda tarkiblarini tasdiqlaydi; shartnoma asosida Texnopark rezidentlari va boshqa xoʻjalik yurituvchi subyektlarga uskunalar, laboratoriya, eksperimental-ishlab chiqarish maydonlari, ofislar, oʻquv xonalari, konferens-zallar, auditoriyalar va boshqa xonalarni ijaraga va subijaraga beradi, shuningdek, virtual ofis va yangi yuridik shaxslarni tashkil etish (one stop shop) boʻyicha hujjatlarni tayyorlash xizmatlarini koʻrsatadi”; quyidagi mazmundagi oltinchi xatboshi bilan toʻldirilsin: “axborot texnologiyalari sohasida xorijiy investorlar va mutaxassislarga, shuningdek, Texnopark rezidentlarining taʼsischilariga (ishtirokchilariga) Axborot texnologiyalari va kommunikatsiyalarini rivojlantirish vazirligi tomonidan belgilanadigan tartibda “IT-visa”ni taqdim etish boʻyicha tavsiya beradi”; oltinchi — oʻn beshinchi xatboshilar tegishlicha yettinchi — oʻn oltinchi xatboshilar deb hisoblansin; v) 17-band quyidagi tahrirda bayon qilinsin: “17. Texnopark rezidenti: tovarlar (ishlar, xizmatlar) eksportidan tushumlar doirasida xorijiy taʼsischilar (ishtirokchilar) va chet ellik mutaxassislariga dividendlar va ish haqi toʻlovlarini chet el valyutasida xalqaro toʻlov kartalariga oʻtkazish orqali amalga oshirish; Oʻzbekiston Respublikasi hududida mehnat faoliyatini amalga oshirish huquqi tasdiqnomalarini olmasdan turib chet ellik mutaxassislarni jalb etish; virtual ofisdan foydalangan holda faoliyatni amalga oshirish; eksport kontraktisiz Internet jahon axborot tarmogʻidagi onlayn doʻkonlar orqali xorijiy valyutaga ishlar va xizmatlar eksportini amalga oshirish huquqiga ega. Texnopark rezidenti Direksiya bilan tuzilgan Texnopark rezidentining faoliyati shartlari toʻgʻrisidagi shartnomaga muvofiq boshqa huquqlarga ham ega boʻlishi mumkin”; g) 25-band quyidagi tahrirda bayon qilinsin: “25. Oʻzbekiston Respublikasi Prezidentining “Respublikada axborot texnologiyalari sohasini rivojlantirish uchun shart-sharoitlarni tubdan yaxshilash chora-tadbirlari toʻgʻrisida” 2017-yil 30-iyundagi PF-5099-son Farmoni va boshqa normativ huquqiy hujjatlarga muvofiq quyidagi imtiyoz va preferensiyalar taqdim etiladi: a) Texnopark rezidentlariga: barcha turdagi soliqlar va davlat maqsadli jamgʻarmalariga majburiy ajratmalarni, shuningdek ijtimoiy soliqni toʻlashdan ozod etish; belgilangan tartibda tasdiqlanadigan roʻyxatlar boʻyicha Oʻzbekiston Respublikasida ishlab chiqarilmaydigan, oʻz ehtiyojlari uchun olib kirilayotgan uskunalar, butlovchi qismlar, detallar, uzellar, texnologik hujjatlar, dasturiy taʼminot vositalari uchun bojxona toʻlovlari toʻlashdan (bojxona yigʻimlaridan tashqari) ozod etish; tovarlar (ishlar, xizmatlar) eksportidan tushumlar doirasida xorijiy taʼsischilar (ishtirokchilar) va chet ellik mutaxassislariga dividendlar va ish haqi toʻlovlarini chet el valyutasida xalqaro toʻlov kartalariga oʻtkazish orqali amalga oshirish; virtual ofis mavjud boʻlganda ularning xodimlari yuridik (pochta) manzilida jismoniy joylashmagan holda oʻz faoliyatini amalga oshirish; Oʻzbekiston Respublikasi hududida mehnat faoliyatini amalga oshirish huquqi tasdiqnomalarini olmasdan turib chet ellik mutaxassislarni jalb etish; eksport kontraktisiz onlayn doʻkonlar orqali eksportni amalga oshirish; eksport qilingan tovar (xizmat)larning hajmi oʻn ikki oy davomida 10 million AQSh dollaridan oshganda 25 foizga, 20 million AQSh dollaridan oshganda 50 foizgacha Direksiyaga har oy oʻtkaziladigan ajratmalar miqdorini pasaytirish; b) Texnopark rezidentlari bilan mehnat shartnomalari boʻyicha xodimlar tomonidan olingan mehnatga haq toʻlash tarzidagi daromadlar: 7,5 foiz miqdordagi qatʼiy belgilangan stavka boʻyicha jismoniy shaxslardan olinadigan daromad soligʻiga tortiladi; soliq solish maqsadida belgilanadigan jismoniy shaxslarning umumiy yillik daromadlari hajmiga kiritilmaydi; v) 2025-yil 1-yanvarga qadar Texnopark rezidentlarining taʼsischilari (ishtirokchilari) — Oʻzbekiston Respublikasi norezidentlari boʻlgan jismoniy va yuridik shaxslarning dividendlar tarzidagi daromadlariga Oʻzbekiston Respublikasining rezidentlari singari jismoniy shaxslardan olinadigan daromad soligʻining va yuridik shaxslardan olinadigan foyda soligʻining besh foiz stavkasi tatbiq etiladi”; d) quyidagi mazmundagi 301 va 302-bandlar bilan toʻldirilsin: “301. Direksiya tomonidan Texnopark rezidentlariga virtual ofis quyidagi shartlar asosida taqdim etiladi: Direksiyaning veb-portalidagi shaxsiy kabineti orqali taqdim etilgan arizasiga binoan; Texnopark rezidentining ijro etuvchi organi rahbari Oʻzbekiston Respublikasi fuqarosi boʻlgan taqdirda. Virtual ofis Texnopark rezidentining ariza berish vaqtida soliq organlarida roʻyxatdan oʻtgan joy boʻyicha taqdim etiladi. Texnopark rezidenti virtual ofis shartnomasi tuzilganidan (bekor qilinganidan) keyin taʼsis hujjatlaridagi yuridik (pochta) manzilini belgilangan tartibda oʻzgartirish majburiyatini oladi. Virtual ofisning shartnoma shakli Axborot texnologiyalari va kommunikatsiyalarini rivojlantirish vazirligi tomonidan tasdiqlanadi. Virtual ofisni taqdim etish xizmatlarining narxi Direksiya tomonidan belgilanadi. 302. Direksiya bilan virtual ofis shartnomasini tuzgan Texnopark rezidentlariga, quyidagi talablar qoʻllanilmaydi: yuridik manzilida yuridik shaxslarning yoʻqligi uchun hisobvaraqlari boʻyicha operatsiyalarni toʻxtatib turish; faoliyat yuritayotgan xodimlarning turar joy binolarini noturar joy toifasiga oʻtkazish; koʻchmas mulki, koʻchmas mulk ijarasi va (yoki) undan tekin foydalanish shartnomalari mavjud emasligi hamda roʻyxatdan oʻtgan yuridik (pochta) manzilida joylashmaganlik uchun yuqori darajadagi tavakkalchilik toifali soliq toʻlovchi mezoniga kiritish, qoʻshilgan qiymat soligʻi toʻlovchisi guvohnomasining amal qilinishini toʻxtatib turish hamda shu holatlar boʻyicha soliq nazorati choralarini qoʻllash”. 6. Vazirlar Mahkamasining 2020-yil 7-avgustdagi 466-son qarori bilan tasdiqlangan Oʻzbekiston Respublikasida uzluksiz boshlangʻich, oʻrta va oʻrta maxsus professional taʼlim toʻgʻrisidagi nizomning 131-bandi quyidagi mazmundagi xatboshi bilan toʻldirilsin: ““IT-visa”ga ega boʻlgan xorijiy fuqarolar, shuningdek, ularning oila aʼzolari (turmush oʻrtogʻi, ota-onasi va farzandlari) Oʻzbekiston Respublikasi fuqarolari uchun nazarda tutilgan shartlar asosida taʼlim olish va oʻqishga kirish huquqiga ega”. 7. Vazirlar Mahkamasining 2020-yil 19-noyabrdagi 726-son qarori bilan tasdiqlangan Notariuslar tomonidan koʻchmas mulklarni boshqa shaxsga oʻtkazish haqidagi bitimlarni tasdiqlashning maʼmuriy reglamenti 32-bandi quyidagi mazmundagi xatboshi bilan toʻldirilsin: ““IT-visa”ga ega boʻlgan xorijiy fuqarolar va ularning oila aʼzolari (turmush oʻrtogʻi, ota-onasi va farzandlari) tomonidan koʻchmas mulk sotib olishda ularga nisbatan mazkur bandda koʻrsatilgan koʻchmas mulkning miqdorlari tatbiq etilmaydi va Oʻzbekiston Respublikasida yashash guvohnomasi talab qilinmaydi”. 8. Vazirlar Mahkamasining 2021-yil 22-sentabrdagi 595-son qarori bilan tasdiqlangan Qoʻshilgan qiymat soligʻi toʻlovchilarini soliq organlarida qoʻshilgan qiymat soligʻi boʻyicha maxsus roʻyxatdan oʻtkazish tartibi toʻgʻrisidagi nizomda: a) 13-band quyidagi mazmundagi xatboshi bilan toʻldirilsin: “Ushbu bandning uchinchi, oltinchi, sakkizinchi va toʻqqizinchi xatboshilari Dasturiy mahsulotlar va axborot texnologiyalari texnologik parki direksiyasi bilan virtual ofis shartnomasini tuzgan Dasturiy mahsulotlar va axborot texnologiyalari texnologik parki rezidentlariga nisbatan tatbiq qilinmaydi”; b) 16-band quyidagi mazmundagi xatboshi bilan toʻldirilsin: “Ushbu bandning toʻrtinchi — yettinchi xatboshilari Dasturiy mahsulotlar va axborot texnologiyalari texnologik parki direksiyasi bilan virtual ofis shartnomasini tuzgan Dasturiy mahsulotlar va axborot texnologiyalari texnologik parki rezidentlariga nisbatan tatbiq qilinmaydi”. 9. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisidagi yagona nizomning 20-ilovasi 12-pozitsiyasi quyidagi mazmundagi oʻn toʻrtinchi xatboshi bilan toʻldirilsin: “Dasturiy mahsulotlar va axborot texnologiyalari texnologik parki rezidentlarining chet ellik mutaxassislariga”; oʻn toʻrtinchi xatboshi oʻn beshinchi xatboshi deb hisoblansin.